高松宮宣仁親王

高松宮宣仁親王係大正天皇第三個仔，昭和天皇細佬，乳名光宮，宮號係高松宮。

佢老婆係德川幕府末代大將軍德川慶喜嘅孫囡德川喜久子，兩個人冇仔女。

經歷 
佢響日本東京赤坂東宮御所出世，響八歲嘅時候設立高松宮。響1920年，佢從學習院中等科退學，轉讀海軍兵學校，響1924年畢業，做上海軍少尉，加入帝國海軍。期間，佢曾經試過響日本戰艦長門上面服役。響1929年做終身日本美術協會總裁，1930年正式同德川喜久子結婚。1932年響海軍砲術學校高等科畢業，做高雄同埋扶桑嘅分隊長。響1934年讀海軍大學校，響1936年畢業，期間升做海軍少佐。響1940年做比叡嘅砲術長，響1942年升上海軍大佐。二戰之後，佢再都冇做軍人。

1987年2月3號，宣仁佢因為肺癌響東京澀谷紅十字會醫院死咗，終年八十二歲。

屋企 
老豆：大正天皇

阿媽：貞明皇后

兄弟姐妹：大佬昭和天皇---二哥秩父宮雍仁親王---細佬三笠宮崇仁親王

老婆：德川喜久子

拎 
 旧高松宮---宮內庁
 ＮＨＫスペシャル　秘録　高松宮日記の昭和史

二戰後日本皇室成員
有份參加二戰嘅日本皇室成員